Se ssir sessjoni plenarja straordinarja fis-26 ta' Marzu Il-President u l-mexxejja tal-gruppi politiċi tal-PE iddeċidew li ssir sessjoni plenarja straordinarja l-Ħamis 26 ta' Marzu, biex jaġevolaw l-implimentazzjoni ta' miżuri speċjali. Il-President u l-mexxejja tal-gruppi politiċi (Konferenza tal-Presidenti) kellhom skambju informali ta' veduti l-Ħamis filgħodu. Huma approvaw - permezz ta' proċedura bil-miktub - il-proposta tal-President Sassoli li jagħmlu sessjoni plenarja straordinarja l-Ħamis, 26 ta' Marzu, fi Brussell. F'din il-plenarja il-Parlament se jiddibatti u jivvota fuq l-ewwel tliet proposti leġislattivi tal-Kummissjoni Ewropea biex jiġu indirizzati l-effetti tal-pandemija COVID-19 fl-Istati Membri tal-UE. Il-President tal-PE David Sassoli qal: "Il-Parlament Ewropew qed jagħmel u se jkompli jagħmel id-dover tiegħu. Il-Parlament irid jibqa' miftuħ għax id-demokrazija ma tistax titwaqqaf minn virus. Aħna l-unika istituzzjoni Ewropea eletta miċ-ċittadini u rridu nkomplu nirrappreżentawhom u niddefenduhom". Fuq l-aġenda tal-PE: L-Inizjattiva ta' Investiment għar-Rispons għall-Corona virus, li tqiegħed għad-dispożizzjoni €37 biljun mill-Fondi ta' Koeżjoni lill-Istati Membri biex jindirizzaw il-konsegwenzi tal-kriżi, Proposta leġiżlattiva sabiex testendi l-ambitu tal-Fond ta' Solidarjetà tal-UE biex tkopri emerġenzi ta' saħħa pubblika, Il-proposta tal-Kummissjoni biex twaqqaf l-hekk imsejħa titjiriet fantażma ikkawżati mill-imxija tal-COVID-19. Huwa essenzjali li l-Parlament Ewropew jadotta dawn it-tliet proposti malajr, biex jipprovdu appoġġ konkret liċ-ċittadini tal-UE u lill-Istati Membri f'din is-sitwazzjoni mingħajr preċedent. Il-Bureau tal-Parlament Ewropew se jadotta miżuri speċifiċi għal din is-sessjoni biex jiżgura li l-votazzjoni tista' tiġi organizzata wkoll mill-bogħod. Din il-plenarja ser tissostitwixxi formalment is-sessjoni prevista fl-1 u t-2 ta' April. Kuntatti: Informazzjoni ta' kuntatt: Numru tat-telefown: Numru tat-telefown: Numru tal-mobile: Informazzjoni ta' kuntatt: Numru tat-telefown: Numru tat-telefown: Numru tal-mobile: Aqsam din il-paġna ma' ħaddieħor: Irreġistra biex tirċievi l-aġġornamenti b'mail Verżjoni PDF